Fluvio

Fluvio esas larja aquofluo naturala, qua rakas lua aquo aden la maro. (Tale pensante Volga ne esus fluvio, pro ke ol finas en Kaspio, qua esas definita kom lago. Tamen, la grandeso di Volga intercesas lua nomizo kom fluvio). On distingas oceanala fluvio qua fluas en maro od oceano, e kontinentala fluvio qua fluas en lago, marsho o dezerto.

Rivero esas plu mikra aquofluo, qua rakas sua aquo aden ula lago, fluvio od altra rivero. En kalkala sulo rivero povas desaparar ed avancar sub la surfaco. En tre sika areo rivero povas velkar livante senaquala lito (altre: wadio(?)).

Fluvio e rivero komencas de fonto, qua povas esar, exemple, rivereto, lago o glaciero. La regiono qua kolektas aqui por fluvio o rivero, esas la fluviala baseno.

Inter aquo-kolektuyi esas ula alta loko aquo-dividanta, exemple montaro o kateno di monti.

Maxim longa fluvii del mondo:

 Amazon 7.250 km, en Sud-Amerika
 Nilo (kun Kagera) 6.670 km, en Afrika
 Mississippi 6.050 km, en Nord-Amerika
 Yangcekiang 5.630 km, en Azia
 Yenisei (kun Angara-Selenga) 5.390 km, en Azia
 La Plata (kun Paranà) 4.700 km, en Sud-Amerika
 Mekong 4.500 km, en Azia
 Irtysh 4.420 km, en Azia
 Kongo 4.380 km, en Afrika
 Amur 4.350 km, en Azia
 Ob 4.350 km, en Azia
 Lena 4.260 km, en Azia
 Niger 4.160 km, en Afrika
 Huangho 4.150 km, en Azia
 Mackenzie (kun Peace River) 4.060 km, en Nord-Amerika
 Volga 3.690 km, en Europa
 Murray (kun Darling) 3.490 km, en Australia
 Indus 3.190 km, en Azia
 Yukon 3.190 km, en Nord-Amerika
 St. Lawrence 3.140 km, en Nord-Amerika
 Brahmaputra 2.900 km, en Azia
 Colorado 2.900 km, en Nord-Amerika
 São Francisco 2.900 km, en Sud-Amerika
 Syr-Darya 2.860 km, en Azia
 Danubio 2.850 km, en Europa

Kategorio:Aquoflui